text: Væltet lastbil fyldt med kød spærrer kryds
  10 august 2018 kl. 18.34
  En lastbil læsset med kød er fredag aften væltet i et trafikeret vejkryds i Esbjerg.
  Lastbilen er væltet i krydset Jernevej/ Gammelby Ringvej i Esbjerg.
  Der er ingen tilskadekomne. Lastbilen indeholder kød, der skal omlæsses, hvorfor det vil tage et stykke tid inden vejen er ryddet.
  Lastbilen væltede kort før klokken 20.
  - Det vil vare det meste af natten at tømme lastbilen og få den på ret køl igen, siger vagtchef Mads Leervad Dammark, Syd- og Sønderjyllands Politi, fredag aften til TV SYD.
  
  